УНИВЕРЗИТЕТ У БЕОГРАДУ

ФАКУЛТЕТ ОРГАНИЗАЦИОНИХ НАУКА

Јове Илића 154, Београд

**ИЗБОРНОМ ВЕЋУ ФАКУЛТЕТА ОРГАНИЗАЦИОНИХ НАУКА**

**ДЕКАНУ ФАКУЛТЕТА ОРГАНИЗАЦИОНИХ НАУКА**

**Предмет**: Избор једног сарадника у звање сарадника у настави, на одређено време од једне године, са пуним радним временом, за ужу научну област Организација пословниих система

На основу одлуке Изборног већа Факултета организационих наука 05-02 бр. 4/53-1 од 29.5.2024. године, одређени смо за чланове Комисије за припрему извештаја за избор једног сарадника у звање **сарадника у настави**, на одређено време од 1 године, са пуним радним временом, за ужу научну област **Организација пословних система** у следећем саставу:

1. **др Ондреј Јашко**, редовни професор, Факултет организационих наука, Универзитет у Београду (ужа научна област Организација пословних система) – председник;
2. **др Јован Кривокапић**, доцент, Факултет организационих наука, Универзитет у Београду (ужа научна област Организација пословних система) – члан;
3. **др Ана Алексић Мирић,** редовни професор, Економски факултет, Универзитет у Београду (ужа научна област Организација пословних система) – члан.

На основу увида у достављени конкурсни материјал Изборном већу Факултета и Декану достављамо следећи

**И З В Е Ш Т А Ј**

Конкурс за избор једног сарадника у звање сарадника у настави за ужу научну област Организација пословних система објављен је на веб сајту Факултета организационих наука и у огласним новинама Националне службе за запошљавање «Послови» бр. 1095 од 5.6.2024. године, и био је отворен 15 дана од дана објављивања.

У предвиђеном року пријавио се један кандидат – **Милан Јовановић**,који је доставио конкурсом захтевану документацију.

**ПОДАЦИ О КАНДИДАТУ**

1. **Основни биографски подаци**

Милан Јовановић је рођен 16.01.1996. године у Београду. Основну и средњу школу је завршио у Београду, да би 2015. године уписао Факултет организационих наука. Основне академске студије је завршио 2019. године на студијском програму Менаџмент и организација, на студијској групи Менаџмент квалитета и стандардизација, са просечном оценом 9,70. Током студирања више пута је награђиван као најбољи студент у генерацији на студијском програму, а два пута је био и носилац стипендије Доситеја, коју додељује Фонд за младе таленте. Већ током четврте године студирања је први пут био ангажован од стране Катедре за организацију пословних система на реализацији научно-истраживачких и привредних пројеката из области организационог дизајна. Након успешне реализације пројекта организационог реструктурирања за компанију „Контрола летења Србије и Црне Горе *SMATSA* доо“, определио се за изборни модул те исте катедре, Организација пословних система, са којом је и наставио даљу сарадњу на пројектима из области организационог реструктурирања. Завршни рад на мастер академским студијама је одбранио 2021. године на тему „Mерење учинка као елемент поступка утврђивања потребног броја запослених у пројектима организационог реструктурирања”.

1. **Радно и наставно искуство**

Током свог радног ангажмана радио је у компанији „*Proorg Solutions*“ у периоду од маја 2020. године до октобра 2022. године, а у том периоду је, у сарадњи са наставницима са Катедре за организацију пословних система, учествовао као члан пројектног тима на реализацији бројних научно-истраживачких и привредних пројеката, између осталог за компаније као што су SMATSA d.o.o., HBIS GROUP Serbia Iron & Steel d.o.o., EPS distribucija d.o.o., Elixir Group d.o.o., LUKOWA d.o.o., Galeb Group, Јавна и јавна комунална предузећа чији је оснивач град Бор, SAUTER Building Control Serbia d.o.o., Домаћи трговачки ланац и друге. Такође, учествовао је и у изради стратешких докумената као што су Стратегија развоја града Београда до 2027. и Стратешка процена утицаја Стратегије развоја града Београда до 2027. на животну средину.

Од октобра 2022. године је запослен у звању стручног сарадника на Катедри за организацију пословних система на Факултету организационих наука. Од свог запослења, на Факултету организационих наука, Милан Јовановић је учествовао у извођењу наставе на предметима на основним академским студијама: Основи организације, Пројектовање организације, Предузетништво и Менаџмент специјалних догађаја. У оквиру наведених предмета био је ангажован у извођењу вежби и реализацији колоквијума и испита.

У анонимним вредновањима педагошког рада наставника и сарадника, која су спроведена на Факултету организационих наука, у школској години 2023/2024 Милан Јовановић је оцењен на предмету Основи организације високим оценама од стране студената, о чему постоји писана евиденција на Факултету организационих наука.

|  |  |  |  |
| --- | --- | --- | --- |
| **Школска година** | **Студијски програм** | **Просечна оцена** | **Број студената** |
| 2023/2024 | Менаџмент | 4,87 | 160 |
| Информациони системи и технологије | 4,94 | 13 |

1. **Научно-истраживачки рад**

У досадашњем раду, кандидат је објавио следеће научне радове:

1. *Радови објављени у научним часописима међународног и националног значаја*
* Civić, A., **Jovanović, M.**, Todorović, I., Marič, M. 2023. Comparison of Attitudes in Slovenia and Serbia Towards Circular Economy in Textile Industry. *Management: Journal of Sustainable Business and Management Solutions in Emerging Economies*. DOI: 10.7595/management.fon.2023.0019.
* Mijatović, I., Tošić, B. & **Jovanović, M.** 2019. The Acquiring of the Knowledge about Standards in the Digital Era. *Amfiteatru Economic*, 21(51), pp. 427-441, Bucharest, 2019, ISSN 1582-9146.
1. *Радови објављени у зборницима са међународних научних скупова и скупова националног значаја*
* Todorović, I., **Jovanović, M.**, Krivokapić, J., Milković, D., Lučanin, V., Tanasković, J. 2024. Digital Transition of the Maintenance Process: Case of Rail Transport Company. *Conference Proceedings 43rd International Conference on Organizational Science Development Green and Digital Transition – Challenge or Opportunity*. ISBN 978-961-286-842-0.
* **Jovanović, M**., Jaško, O. & Todorović, I. 2023. Standardization Of The Commercial Process In Order To Form A Network Organization In Retail. *Conference Proceedings 28th International Scientific Conference Strategic Management and Decision Support Systems in Strategic Management SM 2023*. pp. 346-353. Subotica. 2023. ISBN: 978-86-7233-416-6.
* Krivokapić, J., Lazić, Đ. & **Jovanović, M.** 2022. The Importance of Employees for the Implementation of Organizational Changes during the Pandemic. Book of Abstracts of the XVIII International Symposium of Organizational Sciences. *Sustainable Business Management and Digital Transformation: Challenges and Opportunities in the Post-Covid Era*, Faculty of Organizational Sciences, Belgrade, Serbia, June 11-14, 2022. ISBN: 978-86-7680-411-5.
* **Jovanović, M.**, Todorović, I. & Jaško, O. 2022. The Influence of Environmental Factors Change on the Digital Transformation Porcess. Book of Abstracts of the XVIII International Symposium of Organizational Sciences. *Sustainable Business Management and Digital Transformation: Challenges and Opportunities in the Post-Covid Era*, pp. 239-240, Faculty of Organizational Sciences, Belgrade, Serbia, June 11-14, 2022. ISBN: 978-86-7680-411-5.
* Todorović, I., **Jovanović, M.** & Jaško, O. 2021. Human Resource Challenges in Digital Transformation of the PUCs founded by the City of Bor. *XIII Conference of Business and Science SPIN 2021, Industry 4.0 – Opportunities, Challenges and Solutions for the Digital Transformation of the Economy*. pp. 205-214. Faculty of Organizational Sciences, Belgrade, Serbia. 2021.
* Todorović, I., Komazec, S., **Jovanović, M.**, Jaško, O., 2020. Business Process Mapping and Analysis as a Base for Increasing Competitive Advantage through Improving System Efficiency and Customer Orientation: Case of Steel Production Industry. *Proceedings of the 39th International Conference on Organizational Science Development: Organizations at Innovation and Digital Transformation Roundabout*. pp. 819-830. Maribor. Faculty of Organizational Sciences, University of Maribor. 2020. ISBN 978-961-286-388-3.
* **Jovanović, M.**, Mrvić, J. & Todorović, I. 2020. Organizational Restructuring through Downsizing Based on the Analysis of ERP System Data. *Proceedings of the XVII International Symposium of Organizational Sciences: Business and Artificial Intelligence*, pp. 429-436. Faculty of Organizational Sciences, Belgrade, Serbia, 2020, ISBN 978-86-7680-385-9.

**ЗАКЉУЧАК И ПРЕДЛОГ КОМИСИЈЕ**

На основу увида у достављену документацију, Комисија је утврдила да се на конкурс пријавио један кандидат – Милан Јовановић. Кандидат је доставио конкурсом захтевану документацију.

Кандидат Милан Јовановић задовољава све услове предвиђене Законом о високом образовању, Статутом Универзитета и Статутом Факултета организационих наука за избор **сарадника у настави** за ужу научну област **Организација пословних система**.

На основу досадашњег ангажовања на Катедри за организацију пословних система и оствареном успеху на предметима Катедре, Комисија предлаже Декану и Изборном већу Факултета организационих наука да се Милан Јовановић изабере у звање **сарадника у настави**, на одређено време од 1 године, са пуним радним временом, за ужу научну област **Организација пословних система**.

У Београду, 28.6.2024. године

К О М И С И Ј А

................................................................................

др Ондреј Јашко, редовни професор, Факултет организационих наука, Универзитет у Београду, председавајући

................................................................................

др Јован Кривокапић, доцент, Факултет организационих наука, Универзитет у Београду,

члан

 ................................................................................

др Ана Алексић Мирић, редовни професор, Економски факултет, Универзитет у Београду,

члан